Борис Младенов-Young
Защо косата на мъжа опада…

chitanka.info

Защо косата на мъжа опада

(при най-добрия случай — побелява)?

Защо душата си остава млада,

а тялото старее, погрознява?

Дали живота като е създавал,

Всевишният е сбъркал правилата?

Едни, за тялото е съблюдавал,

а други, по-различни — за душата.

Ний, всички живи същества сме тленни,

но е могло, щом стигнем до разцвета

на младостта, до тук да спре растежа.

И след години, в старини свещени,

да предадем житейската „щафета“

със плът все тъй красива, млада, свежа!…

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.